smcproject/ml-wiki-sentences huggingface dataset:
ശിവപാർവതീ പരിണയം നടക്കുന്ന സമയത്ത് ഭൂമിയുടെ ഭാരം താങ്ങാനാവാതെ ചൊരിയുകയും ചെയ്തു തുടർന്ന് ഭഗവാൻ പരമശിവൻ്റെ ഉപദേശപ്രകാരം കുംഭസംഭവൻ ആകാശമാർഗേണ പോകവേ മാതാരണ്യത്തിലെത്തി ഭൂമിയുടെ ഭാരവും  ചരിവുകളുംജ്ഞാനദൃഷ്ടിയിലൂടെ മനസ്സിലാക്കി ഭാരം നിയന്ത്രിച്ച് ഭൂമിയുടെ സ്ഥിതി അതേപടി നിലനിർത്തുകയും ചെയ്തുവത്രേ.
തുടർന്ന് ശിവൻ പാർവ്വതി പരിണയം കാണിച്ചുകൊടുത്തു അഗസ്ത്യന് ദർശനം ലഭിക്കുകയും ചെയ്തു അഗസ്ത്യന് ശിവ ദർശനം ലഭിച്ച സ്ഥലത്ത് തപസ്  ചെയ്ത് രുദ്രാക്ഷ ശിലയിൽ ശിവസാന്നിധ്യം ആവാഹിച്ച് കുടിയിരുത്തി പ്രതിഷ്ഠിക്കുകയും ചെയ്തു.
ശിവൻ്റെ ദൃഷ്ടി പതിക്കുന്നതിനായും കുറക്കുന്നതിനായും പടിഞ്ഞാറ് അഭിമുഖമായി ദർശനമായി പടിഞ്ഞാറ്ദിശയിലേക്ക് തൊട്ടടുത്ത കുളത്തിൽ നോക്കി ഭക്തർക്ക്
ലഭിക്കുന്ന വിധത്തിലാണ് അഗസ്ത്യാമുനി ശിവലിംഗം രുദ്രാക്ഷശിലയിൽ ആവാഹിച്ച് പ്രതിഷ്ഠിച്ചത്.
ഇവിടെ ശിവൻ ഉഗ്രമൂർത്തിയല്ല മറിച്ച് ശാന്തസ്വരൂപനായ മൂർത്തിയാണ് 
അതായതു അർദ്ധനാരീശ്വരൻ , സദാശിവൻ , ദക്ഷിണാമൂർത്തി എന്നീ ഭാവങ്ങളിലാണ് ഭഗവാൻ ശിവൻ ഇവിടെ കുടികൊള്ളുന്നത്.
ക്ഷേത്ര രൂപകല്പന മാത്തൂർ ശിവക്ഷേത്രം
തൃശ്ശൂർ പന്നിത്തടം ഗ്രാമത്തിൽ ചാവക്കാട് - വടക്കാഞ്ചേരി റോഡിനു പടിഞ്ഞാറു ഭാഗത്തായി മാത്തൂർ ശിവക്ഷേത്രം സ്ഥിതിചെയ്യുന്നു .
മുൻപ് ദേശാധിപത്യമുള്ള ക്ഷേത്രമായിരുന്നു ഇത്.
ക്ഷേത്ര നിർമ്മിതി അതിനുതകുംവിധം പ്രൗഢഗംഭീരമായിട്ടാണ് നിർമ്മിച്ചിരിക്കുന്നത്.
വളരെ വിശാലമാണ് ഇവിടുത്തെ ശ്രീകോവിൽ.
വർത്തുളാകൃതിയിൽ നല്ല ഉയരത്തിൽ ഒറ്റ നിലയിൽ കിഴക്കും പടിഞ്ഞാറും ദർശനം വരും വിധമാണ് ശ്രീകോവിൽ നിർമ്മിതി.
ശ്രീകോവിലിനു പടിഞ്ഞാറു വശത്ത് ചെറിയ നമസ്കാര മണ്ഡപം നിർമ്മിച്ചിട്ടുണ്ട്.
ഈ രണ്ടു നിർമ്മിതികളും വളരെ പഴക്കമേറിയതാണ്.
എന്നാൽ നാലമ്പലവും മറ്റും അത്ര പഴക്കമുള്ളവയല്ല.
പടിഞ്ഞാറു വശത്തുമാത്രമെ നാലമ്പലം പൂർണ്ണമായി നിർമ്മിച്ചിട്ടുള്ളു.
നാലമ്പലത്തിനുള്ളിൽ തന്നെ തിടപ്പള്ളിയും ക്ഷേത്രക്കിണറും കാണാം.
ദ്രാവിഡീയ-കേരളാ ശില്പ വൈദഗ്ദ്ധ്യം ശ്രികോവിലിന്റെ നിർമ്മിതിയിൽ കാണാൻ സാധിക്കും.
ഏകദേശം 1500 വർഷങ്ങളുടെ പഴക്കേറിയ ഈ ക്ഷേത്ര സമുച്ചയം രണ്ടാം ചേരസാമ്രാജ്യത്തിന്റെ സംഭാവനയാവാം.
ദേവതാ സങ്കൽപം ശ്രീകോവിൽ-പാർവ്വതി നട
അർദ്ധനാരീശ്വര സങ്കല്പത്തിൽ കിഴക്ക് പാർവ്വതിയും പടിഞ്ഞാറ് ശിവലിംഗ പ്രതിഷ്ഠയുമാണ് ഇവിടുത്തെ പ്രധാനമൂർത്തികൾ.
പടിഞ്ഞാറു ദർശനമാണങ്കിലും ശിവൻ ഇവിടെ സദാശിവനായ ശാന്തരൂപിയാണ്.
പടിഞ്ഞാറുവശത്തുള്ള ക്ഷേത്രക്കുളത്തിലേക്കാണ് ശിവദർശനം.
ക്ഷേത്രേശന്റെ രൗദ്രതകുറക്കാനാവാം പടിഞ്ഞാറു ഭാഗത്ത് കുളം നിർമ്മിച്ചിരിക്കുന്നത്.
ഉപദേവന്മാരായി ദക്ഷിണാമൂർത്തിയും, ശാസ്താവും, ഗണപതിയും, നാഗയക്ഷിയും ഉണ്ട്.
തൃശൂരിൽ, കുന്നംകുളം- വടക്കാഞ്ചേരി റോഡിലായി പന്നിത്തടം ഗ്രാമത്തിലാണ് സ്ഥിതിചെയ്യുന്നത്.
അവലംബം ↑ sreerudram.org/SivaTemples ↑ ↑ http://www.shaivam.org/siddhanta/sp/spke_108_mathur.htm Archived 2013-10-06 at the Wayback Machine .
ശൈവം - മാത്തൂർ ശിവക്ഷേത്രം
പന്നിപ്പനിബാധ (2009) ഇംഗ്ലീഷ് വിലാസം https://ml.wikipedia.org/wiki/2009_flu_pandemic
ലോകത്തിന്റെ വിവിധ ഭാഗങ്ങളിൽ ഇൻഫ്ലൂവൻസ്സ മഹാമാരി ഉണ്ടായിട്ടുള്ളത് കണികകളിലുടെ പകരുന്ന (Droplet infection) ഒരിനം വൈറസ് മുഖാന്തരമാണ് .
1977 മുതൽ ഇവയെ എച്ച്1എൻ1 വൈറസ് എന്ന പേരിൽ അറിയപ്പെട്ടിരുന്നു.
പന്നികളിൽ നിന്നും മനുഷ്യരിലേക്ക് ഈ രോഗം പടരുന്നത്‌ കണ്ടെത്തിയതിനാൽ പന്നിപ്പനിയെന്നാദ്യം വിളിച്ചിരുന്നു.
പന്നികൾക്ക്‌ ഇന്ഫ്ലൂവെന്സാ ഉണ്ടാക്കുന്ന വൈറസ്കൾക്ക് ജനിതക മാറ്റം സംഭവിച്ചവ ആണ് ഇവയെന്ന്, വടക്കേ അമേരിക്കയിൽ സാൻഡിയാഗോയിൽ 2009 ഏപ്രിലിൽ ഉണ്ടായ രോഗ ബാധയെ തുടർന്നു കണ്ടെത്തിയിരുന്നു .
പന്നി ഇറച്ചി കഴിക്കുന്നതുകൊണ്ടോ, പന്നിയെ വളർത്തുന്നതുകൊണ്ടോ ഈ രോഗം ബാധിക്കുകയോ ,പടരുകയോ ഇല്ല.
മനുഷ്യരിലേക്ക് രോഗം പകരുന്നതിൽ പന്നികൾക്ക്‌ ഒരു പങ്കും ഇല്ലെന്നു ഇപ്പോൾ സ്ഥിരീകരിച്ചിട്ടുണ്ട്‌.
അതിനാൽ മേലിൽ ഈ അസുഖത്തെ പന്നിപ്പനി എന്ന് വിളിക്കുന്നത്‌ ശരിയല്ല എച്ച് 1 എൻ 1 ഇന്ഫ്ലൂവെന്സാ എന്ന പേരിൽത്തന്നെ വിളിക്കണം.
74 രാജ്യങ്ങളിൽ പുതിയ ഇന്ഫ്ലൂവെന്സാ ബാധ സ്ഥിരീകരിക്കപ്പെട്ടതോടെ , 2009 ജൂൺ മാസത്തിൽത്തന്നെ ഈ രോഗത്തെ ഒരു മഹാമാരി (Pandemic ) ആയി ലോകാരോഗ്യ സംഘടന പ്രഖ്യാപിക്കുകയും ചെയ്തു .
വൈറൽ പനി , പന്നിപ്പനി (Swine flu ) മഴപനി എന്നീ വിവധ പേരുകളിൽ ഇപ്പോൾ അറിയപ്പെടുന്ന ഈ രോഗത്തെ ,മഹാമാരി ഇന്ഫ്ലൂവൻസ്സ (എച്ച്1എൻ1) 2009 : Pandemic influenza ( H1N1) 2009 എന്നാണ് ലോകാരോഗ്യ സംഘടനയുടെ 25 ജൂൺ 2010 ലെ രേഖകളിൽ പ്രതിപാദിച്ചിട്ടുള്ളത് .
ഇതുവരെ 214 രാജ്യങ്ങൾ ഈ രോഗം റിപ്പോർട്ട്‌ ചെയ്തിട്ടൊണ്ട്; 18,209 മരണങ്ങളും.
കേരളത്തിൽ ഇതുവരെ ൧൫൦൦ പേരിൽ രോഗം കണ്ടെത്തുകയും ൩൭ പേർ മരണപ്പെടുകയും ചെയ്തു.
ഇതിൽ ൨൧ പേർ ഗർഭിണികൾ ആയിരുന്നു.
ഗർഭിണികളിൽ ആണ് കൂടുതലായി ഈ രോഗം ഗുരുതരം ആകുന്നതെന്ന് ലോകാരോഗ്യ സംഘടന പറയുന്നു .
ജെനിതക മാറ്റം
കഴിഞ്ഞ നൂറ്റാണ്ടിൽ ആദ്യമായി ഇന്ഫ്ലൂവേന്സ മഹാമാരി ഉണ്ടായത് ൧൯൧൮ല് ആണ്.
അന്ന് ആയിരക്കണക്കിന് രോഗികൾ മരിച്ചു .
പിന്നീടു ഓരോ ൨൦ വര്ഷം കൂടുമ്പോഴും വൈറസ്സിനു ജെനിതക മാറ്റം സംഭവിക്കുകയും പുതിയൊരു മഹാമാരി ഉണ്ടാകുകയും ചെയ്യുന്നു.
വൈറസ്സിന്റെ ആന്ടിജെൻ ഘടനയിൽ ഉണ്ടാകുന്ന ഷിഫ്റ്റ് കാരണമാണ് ഇങ്ങന്നെ ഉണ്ടാകുന്നത്‌.
എച്ച്1 എൻ1 ഇന്ഫ്ലൂവൻസ്സ പകരുന്ന വിധം
സാധാരണ ഫ്ലൂ പകരുന്നതുപോലെ തന്നെ ആണ് ,ഇന്ഫ്ലൂവൻസ്സ എച്ച്1എൻ1 ഒരാളിൽ നിന്നും മറ്റൊരാളിലേക്ക് പകരുന്നത് ..
രോഗിയുടെ ചുമ, തുമ്മൽ, ചീറ്റൽ എന്നിവയിലുടെ പുറത്തേക്കു വിടുന്ന കണികകൾ ശ്വസിക്ക് മ്പോഴും, ആ കണികകൾ പറ്റിപ്പിടിച്ച സ്ഥലത്ത് സ്പർശിക്കുന്നതിലൂടെയും ഈ രോഗം പകരാം.
രോഗ ലക്ഷണങ്ങൾ ഇന്ഫ്ലുവൻസ്സ രോഗത്തിന് ഉണ്ടാകുന്നതുപോലെ പനി, ചുമ , തലവേദന ,പേശികൾക്കും സന്ധികൾക്കും വേദന ,തൊണ്ട വേദന, മൂക്കൊലിപ്പ് , ക്ഷീണം എന്നിവയാണ് ഈ രോഗത്തിന്റെയും സാധാരണ ലക്ഷണങ്ങൾ .
ചിലർക്ക് ശർധിയും വയറിളക്കവും കൂടെ ഉണ്ടാകാം മിക്കവാറും ഒരു സമൂഹത്തിൽ ഭൂരിപക്ഷം പേർക്കും ഈ രോഗം ഉണ്ടാകുമെകിലും കുറച്ചു പേർക്കെ വൈദ്യ സഹായം ആവശ്യമായി വരുക ഒള്ളു.
ഗർഭിണികൾ , മറ്റുരോഗങ്ങൾ ഉള്ളവർ, പ്രമേഹരോഗികൾ , വൃദ്ധജനങ്ങൾ , കുട്ടികൾ എന്നിവരിൽ രോഗം ഗുരുതരം ആയേക്കാം .
എപ്പോൾ ചികിത്സ തേടണം വലിയ പനി മൂന്നു ദിവസ്സത്തിൽ കൂടുതൽ, ശ്വാസ തടസ്സം, ശ്വസിക്കുവാൻ ബുദ്ധിമുട്ട് തുടങ്ങിയവ അനുഭവപ്പെട്ടാൽ ഉടൻ തന്നെ വൈദ്യ സഹായം തേടണം .
ശിശുക്കളിൽ, നീണ്ടു നിൽക്കുന്ന പനി , ശ്വാസം വിടാൻ ബുദ്ധിമുട്ട് , നെഞ്ചിടിപ്പ് .
പെട്ടെന്നുള്ള ശ്വാസോച്ച്വാസം എന്നീ ലക്ഷണങ്ങൾ ഏതെങ്കിലും കണ്ടാൽ ഉടൻ തന്നെ വൈദ്യ സഹായം തേടണം .
" സ്വയം ചീകില്സ പാടില്ല".
അറിയേണ്ടതും പാലിക്കേണ്ടതും ആരോഗ്യവും രോഗപ്രതിരോധ ശേഷിയും നിലനിറുത്തുക പോഷകങ്ങൾ അടങ്ങിയ ആഹാരം കഴിക്കുക രോഗം മറ്റുള്ളവരിലേക്ക് പകരാതിരിക്കാൻ ചുമക്കുമ്പോഴും , ചീറ്റുംമ്പോഴും, തുമ്മുമ്പോഴും തൂവാല കൊണ്ട് മൂക്കും വായും പൊത്തുക .
ലോകാരോഗ്യ സംഘടനയുടെ വിശദീകരണം
കാലാവസ്ഥ വ്യത്യാസം അനുസ്സരിച്ച് എല്ലാ വർഷവും ഇന്ഫ്ലുവൻസ്സ വൈറസ്സിനും മാറ്റം ഉണ്ടാകുന്നു.
വളരെ ഏറെ പേർ ഇതിനെതിരായുള്ള പ്രതിരോധ ശക്തി ഉള്ളവർ ആയതിനാൽ അവർക്ക് രോഗ ബാധ ഉണ്ടാകില്ല.
പല രാജ്യങ്ങളും , വര്ഷം തോറും പുതിയ വാക്സിനുകളും ഉപയോഗിക്കുന്നു .
പക്ഷെ, ,2009 ല് ജനിതക മാറ്റം സംഭവിച്ചു ഉണ്ടായ " മഹാമാരി ഇന്ഫ്ലൂവൻസ്സ H1N1 2009 " വ്യാപിച്ചപ്പോൾ ആർക്കും തന്നെ അതിനെതിരായ പ്രതിരോധ ശേഷി ഇല്ലായിരുന്നു, അല്ലെങ്കിൽ കുറവായിരുന്നു .
മഹാമാരി ഇന്ഫ്ലുഎൻസ്സ ബാധിച്ചു അനേകായിരങ്ങൾ വർഷാ വര്ഷം മരിച്ചിട്ടൊണ്ട് എന്നാണ് ചരിതംഒര്മാപ്പെടുത്തുന്നത് .
ഇതിനെല്ലാം ഉപരി ആയി മഹാമാരി ഇന്ഫ്ലൂവൻസ്സ H1N1 2009 വാക്സ്സിനും തുടക്കത്തിൽ ഇല്ലായിരുന്നു .
ലബോറട്ടറി പരിശോധന സൌകര്യങ്ങൾ ഉള്ള രാജ്യങ്ങൾ റിപ്പോർട്ട്‌ ചെയ്ത മരണങ്ങളുടെ കണക്കു മാത്രം ആണ് ഉള്ളത് .
കൃത്യമായ വിലയിരുത്തലുകളും മറ്റും, നടത്തുവാൻ കൂടുതൽ സമയം വേണ്ടിയിരിക്കുന്നു .
മഹാമാരിയുടെ വ്യാപനവും വ്യാപ്തിയും കുറഞ്ഞിട്ടുണ്ടെന്നാണ് ഇപ്പോഴുള്ള വിലയിരുത്തൽ .
അവലംബം http://www.who.int/csr/disease/swineflu/frequently_asked_questions/about_disease/en/print.html Archived 2010-06-26 at the Wayback Machine .
http://www.who.int/csr/don/2010_06_25/en/index.html IMA നമ്മുടെ ആരോഗ്യം, ഓഗസ്റ്റ്‌ 2010
പന്നിമൂക്കൻ തവള ഇംഗ്ലീഷ് വിലാസം https://ml.wikipedia.org/wiki/Purple_frog
സഹ്യപർവ്വതനിരകളിൽ മാത്രം കാണപ്പെടുന്ന ഒരിനം തവളയാണ്‌ പന്നിമൂക്കൻ തവള അഥവാ Purple Frog (Pig Nose Frog).
( ശാസ്ത്രീയനാമം : Nasikabatrachus sahyadrensis ) .
പാതാളത്തവള (പാതാൾ) എന്നും കുറവൻ എന്നും അറിയപ്പെടുന്ന, സൂഓഗ്ലോസ്സിഡായെ(Sooglossidae) കുടുംബത്തിൽപ്പെടുന്ന ഇവ ജീവിച്ചിരിക്കുന്ന ഫോസിൽ (Living fossil) ആയി കണക്കാക്കപ്പെടുന്നു.
മാവേലിത്തവള, മഹാബലിത്തവള എന്നീ പേരുകളിലും അറിയപ്പെടുന്ന പാതാളിന്റെ ബന്ധുക്കൾ മഡഗാസ്കറിലും സെഷെയ്ൽസ് ദ്വീപുകളിലുമാണ് ഉള്ളത്.
2003 ഒക്ടോബർ മാസത്തിൽ ട്രോപ്പികൽ ബൊട്ടാണിക്കൽ റിസച്ച് ഇൻസ്റ്റിറ്റ്യൂട്ടിലെ (പാലോട്, തിരുവനന്തപുരം) എസ്.ഡി. ബിജു , ബ്രസ്സൽസ് ഫ്രീ യൂണിവേർസിറ്റിയിലെ ഫ്രാങ്കി ബൊസ്സൂയിട്ട് എന്നിവർ ഇടുക്കി ജില്ലയിലാണ്‌ ഇതിനെ കണ്ടെത്തിയത്.
പിന്നീടു കോതമംഗലം , എരുമേലി , പാലക്കാട് സൈലന്റ് വാലി , തൃശൂരിലെ പട്ടിക്കാട് , തമിഴ്നാട്ടിൽ ആനമലയിലെ ശങ്കരൻകുടി തുടങ്ങിയ സ്ഥലങ്ങളിലും കണ്ടെത്തി.
അടുത്ത കാലത്തായി 2012  ഡിസംബറിൽ തൃശൂരിൽ വെച്ചും കണ്ടെത്തി.
പാതാളതവളയെ കേരളത്തിന്റെ ഔദ്യോഗിക തവള ആക്കി മാറ്റാൻ ഉഭയജ്ജീവി ഗവേഷകനായ സന്ദീപ് ദാസും സഹായികളുടെയും ശ്രമിച്ച് വരുന്നുണ്ട് .
ഡോ.ബിജു പേരിനു പിന്നിൽ
സംസ്കൃത വാക്കായ നാസിക , ഗ്രീക്ക് പദമായ തവള എന്നർഥമുള്ള ബത്രക്കസ്, ഇവയെ കണ്ടുവരുന്ന  സഹ്യാദ്രി എന്നീ പദങ്ങളിൽനിന്നാണ്‌  നാസികാ ബത്രക്കസ് സഹ്യാദ്രിയെൻസിസ് എന്ന  ശാസ്ത്രീയനാമം നിർമ്മിച്ചത്.
നേരത്തെ നാസികാബത്രക്കായെ കുടുംബത്തിലാണ്‌ ഇവയെ ഉൾപ്പെടുത്തിയിരുന്നതെങ്കിലും, പിന്നീട് ഇവ സെയ്‌ഷെൽസ് ദ്വീപുകളിൽ കണ്ടുവരുന്ന സൂഓഗ്ലോസ്സിഡായെ കുടുംബത്തിൽപ്പെടുന്നവയാണെന്ന് തിരിച്ചറിഞ്ഞു.
10 കോടിയോളം വർഷങ്ങൾക്കുമുൻപേ  ഇന്ത്യയും സെയ്‌ഷെൽസും ഗോണ്ട്വാന വൻകരയുടെ ഭാഗമായപ്പോൾ ഉരുത്തിരിഞ്ഞവയാണ്‌ ഈ തവളകളെന്ന് കരുതപ്പെടുന്നു.
പ്രായപൂർത്തിയായാൽ ഇവയ്ക്ക് കടും പാടലവർണ്ണമായിരിക്കും.
ഏകദേശം 7 സെന്റിമീറ്റർ വരെ നീളമുള്ള ഇവ മണ്ണിനടിയിലാണ്‌ ജീവിതത്തിന്റെ മുഖ്യഭാഗവും ചിലവഴിക്കുന്നത്,മണ്ണിനടിയിലുള്ള ചിതലുകളാണ്‌ മുഖ്യാഹാരം.
എന്നാൽ മൺസൂൺ കാലത്ത് പ്രത്യുല്പാദനസമയത്ത്മാത്രം  രണ്ടാഴ്ചയോളം അവ പുറത്തേക്ക് വരുന്നു.
പാതാള തവളയെ സംസ്ഥാനത്തിന്റെ ഔദ്യോഗിക തവളയാക്കാൻ ശ്രമം നടക്കുന്നുണ്ട്.
സംസ്ഥാന വന്യജീവി സംരക്ഷണ ബോർഡ് ഇക്കാര്യത്തിൽ ഉടൻ തീരുമാനമെടുക്കും.
ഈ കണ്ടെത്തലിനും മുൻപ് സുവോളജിക്കൽ സൊസൈറ്റി ഓഫ് ഇന്ത്യയിലെ ശാസ്ത്രജ്ഞൻമാർ ഇതിനെക്കുറിച്ചു പരാമർശം നടത്തിയിരുന്നു.
തവളയുടെ വാൽമാക്രി ഘട്ടം കഴിഞ്ഞാൽ പാതാള തവള മണ്ണിനടിയിലേക്കു പോകും.
പിന്നീട് വർഷത്തിൽ ഒരിക്കൽ മാത്രമാണ് പുറത്തേക്കു വരുന്നത്.
അതുകൊണ്ട് ഇതിന് മാവേലിത്തവള എന്നൊരു പേരുകൂടിയുണ്ട്.
ഈ പേരിൽ വേണം ഇതിനെ ഔദ്യോഗിക തവളയാക്കാനാണ് ശ്രമം.
അവലംബം പുറത്തേക്കുള്ള കണ്ണികൾ Nasikabatrachus sahyadrensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Continental drift and the Sooglossidae Archived 2011-05-24 at the Wayback Machine .
National Geographic Nature 425, 711 - 714 ( 16 October 2003 ) - Abstract:New frog family from India reveals an ancient biogeographical link with the Seychelles BBC News article Pictures {{ cite news }} : Cite has empty unknown parameter: | coauthors= ( help ) CS1 maint: unrecognized language ( link )
പന്നി കൃഷി ഇംഗ്ലീഷ് വിലാസം https://ml.wikipedia.org/wiki/Pig_farming ഫാമിലെ വലിയ വെളുത്ത പന്നിക്കുട്ടികൾ പന്നി കുട്ടികൾക്ക് മുലയൂട്ടുന്നു സ്വീഡനിലെ ബോർക-സോബി കാസിലിലെ പന്നി ഫാമിന്റെ ഇന്റീരിയർ, 1911
വളർത്തു പന്നികളെ കന്നുകാലികളായി വളർത്തുന്നതും പരിപാലിക്കുന്നതുമാണ് പന്നി വളർത്തൽ അഥവാ പന്നി കൃഷി .
ഇത് കന്നുകാലി വളർത്തലിന്റെ ഒരു ശാഖയാണ്.
പന്നികളെ പ്രധാനമായും ഭക്ഷണത്തിനായി ഉപയോഗിക്കുന്നു.
ഇന്ന് പലതരത്തിലുള്ള പന്നി കൃഷിരീതികൾ‌ക്ക് നിലവിലുണ്ട്.
സാധാരണയായി ഉടമയുടെ വസതിയുമായോ അല്ലെങ്കിൽ അതേ ഗ്രാമത്തിലോ പട്ടണത്തിലോ ആയിട്ടാണ് പന്നി കൃഷി നടത്തുക.
പന്നി വളർത്തലിലൂടെ മാംസത്തിന്റെയും കൊഴുപ്പിന്റെയും ലഭ്യതയും, കൂടാതെ പലപ്പോഴും ഒരു വീട്ടുവളപ്പിൽ ഇവയെ വളർത്തുന്നതിനാൽ ഗാർഹിക ഭക്ഷണ മാലിന്യങ്ങൾ പാഴാക്കാതെ ഇവക്ക് നൽകുകയും ചെയ്യാം.
മുനിസിപ്പാലിറ്റി ശേഖരിക്കുന്ന ഭക്ഷ്യമാലിന്യങ്ങളും പന്നി വളർത്തലിന് ഒരു മുതൽക്കൂട്ടാണ്.
ഭക്ഷ്യയോഗ്യമല്ലാത്ത ഭക്ഷണത്തെ മാംസമാക്കി മാറ്റാനുള്ള ഒരു രീതിയായി പന്നി വളർത്തൽ അറിയപ്പെടുന്നു.
ഉൽപാദനക്ഷമത വർധിപ്പിക്കുന്നതുമായി ബന്ധപ്പെട്ട് കൂടിയ അളവിലും എണ്ണത്തിലും പന്നികളെ വളർത്തുന്ന വലിയ രീതിയിലുള്ള ഫാമുകൾ ലോകത്തിന്റെ പല ഭാഗങ്ങളിലും നിലവിലുണ്ട്.
വികസിത രാജ്യങ്ങളിൽ, കാലാവസ്ഥാ നിയന്ത്രിത കെട്ടിടങ്ങളിലായി ആയിരക്കണക്കിന് പന്നികളെ വളർത്തുന്നുണ്ട്.
കന്നുകാലി വളർത്തലിൽ ശ്രദ്ധേയമായ രൂപമാണ് പന്നി കൃഷി.
ലോകമെമ്പാടുമായി ഓരോ വർഷവും ഒരു ബില്യണിലധികം പന്നികളെ കശാപ്പ് ചെയ്യുന്നുണ്ട്.
അവയിൽ 100 ദശലക്ഷം അമേരിക്കയിലാണ്.
ഭൂരിഭാഗം പന്നികളേയും മനുഷ്യ ഭക്ഷണത്തിനായി ഉപയോഗിക്കുന്നു.
കൂടാതെ തോൽ, കൊഴുപ്പ് എന്നിവ വസ്ത്രങ്ങൾ, സൗന്ദര്യവർദ്ധകവസ്തുക്കൾ, , മെഡിക്കൽ ഉപയോഗ വസ്തുക്കൾ എന്നിവയുടെ നിർമ്മാണത്തിനായി ഉപയോഗിക്കുന്നു.
ഒരു പന്നി ഫാമിലെ പ്രവർത്തനങ്ങൾ ഓരോ കൃഷിക്കാരന്റെയും പരിപാലന രീതിയെ ആശ്രയിച്ചിരിക്കുന്നു.
പന്നി വളർത്തൽ കൃഷി തിരഞ്ഞെടുക്കുമ്പോൾ താഴെ പറയുന്ന ഘടകങ്ങൾ അതിനെ സ്വാധീനിക്കും: പന്നികൾക്ക് ഭക്ഷണ വിതരണത്തിന് അനുയോജ്യമായ സ്ഥലമായിരിക്കണം.
പന്നി വളർത്തൽ പ്രവർത്തനത്തിൽ നിന്നുള്ള മാലിന്യങ്ങൾ കൈകാര്യം ചെയ്യാനുള്ള കഴിവ്.
മതം ഉൾപ്പെടെയുള്ള പ്രാദേശിക വിശ്വാസങ്ങളും പാരമ്പര്യങ്ങളും.
ഫാമിൽ ലഭ്യമായ പന്നിയുടെ ഇനം അല്ലെങ്കിൽ തരം.
നേരിടാവുന്ന രോഗങ്ങൾ അല്ലെങ്കിൽ പന്നികളുടെ വളർച്ചയെയോ പ്രകൃതി മലിനീകരണത്തെയോ ബാധിക്കുന്ന അവസ്ഥകൾ.
സർക്കാർ അനുമതി അഥവാ ഭൂവിനിയോഗ നിയമങ്ങളുടെ പാലനം.
പ്രാദേശികവും ആഗോള പരവുമായ വിപണി സാഹചര്യങ്ങളും അവശ്യതകളും.
പന്നിയിറച്ചി ഉപയോഗം
ഉൽപാദനവും വിപണനവും പാരിസ്ഥിതികവും ആരോഗ്യപരവുമായി നേരിടുന്ന പ്രത്യാഘാതങ്ങൾ അവലംബം
പന്നിപ്പനി ഇംഗ്ലീഷ് വിലാസം https://ml.wikipedia.org/wiki/Swine_influenza
ഓർത്തോമിക്സോ വൈറസ് കുടുംബത്തിൽ പെട്ട പന്നിപ്പനി വൈറസ് എന്നറിയപ്പെടുന്ന സൂക്ഷ്മാണുവിനാൽ ആതിഥേയജീവിയിൽ  ഉണ്ടാവുന്ന രോഗബാധയെയാണ്‌ പന്നിപ്പനി എന്നു വിളിക്കുന്നത്.
ഇംഗ്ലീഷ്:swine flu, Swine influenza, hog flu; ശാസ്ത്രീയമായി എ/എച്ച് 1എൻ1 ഇൻഫ്ലൂവെൻസ (A/H1N1 influenza) എന്നും വിളിക്കുന്നു.
പന്നിയും മനുഷ്യനുമാണ്‌ പ്രധാന ആതിഥേയ ജീവികൾ.
ഈ പനിയുമായി ബന്ധപ്പെട്ട ഏറ്റവും പുതിയ സംഭവപരമ്പരകളിൽ  ആദ്യത്തേത് 2009 മാർച്ച് - ഏപ്രിൽ മാസങ്ങളിൽ മെക്സിക്കോയിൽ നിന്ന് ആരംഭിച്ച് ഏതാണ്ട് 63 ഓളം രാജ്യങ്ങളിലേക്ക് പകർന്നതായി കരുതുന്നു.
1918-ൽ ആദ്യമായി കണ്ടുതുടങ്ങിയ ഈ അസുഖത്തിന്റെ കാരണകാരിയായ വൈറസുകൾ 2009 ആയപ്പോഴേക്കും നിരവധി ഉപവിഭാഗങ്ങളായി കണ്ടുതുടങ്ങി.
ഇതിൽ ഇൻഫ്ലുവെൻസ സി വൈറസ് എന്ന വ്യത്യസ്ത തരവും എച്ച്1എൻ1, എച്ച്1എൻ2, എച്ച്3എൻ1, എച്ച്3എൻ2, എച്ച്2എൻ3 എന്നീ ഉപവിഭാഗവും കണ്ടുപിടിക്കപ്പെട്ടുകഴിഞ്ഞു.
സാധാരണയായി പന്നികളിൽ മാത്രമാണ് ടൈപ്പ് എ ഇൻഫ്ലുവൻസ വൈറസുകൾ‌ ഈ രോഗത്തിനു കാരണമാവുക .
അപൂർവ്വമായി പന്നികളിൽനിന്നും മനുഷ്യരിലേക്ക് പകരാറുള്ള ഈ വൈറസുകൾ പക്ഷേ കൂടുതൽ പേർക്കും രോഗാവസ്ഥ ഉണ്ടാക്കാറില്ല.
വൈറസുകൾക്കെതിരായ ആൻറിബോഡിയെ മനുഷ്യരക്തത്തിൽ സൃഷ്ടിക്കാൻ മാത്രമേ അതിനു കഴിയാറുള്ളൂ.
പന്നിയിറച്ചു ഭക്ഷിക്കുന്നതുമൂലവും വൈറസ് പകരില്ല.
രോഗബാധിതമായ പന്നിക്കൂട്ടങ്ങളുമായ വളരെ അടുത്തിടപഴകുന്ന മനുഷ്യർക്ക് അവരുടെ പ്രതിരോധനിലയ്ക്കനുസരിച്ചാണ് ഈ രോഗം ഉണ്ടാവുന്നത്.
വളരെ അപൂർ‍വമായ മനുഷ്യനിൽ നിന്ന് മറ്റൊരു മനുഷ്യനിലേക്ക് പകരാനും സാധ്യതയുണ്ട്.
പക്ഷികളിൽ കാണപ്പെടുന്ന വൈറസിന്റെയും പന്നികളിൽ കാണപ്പെടുന്ന വൈറസിന്റെയും  ജനിതകാംശങ്ങൾ അടങ്ങിയിട്ടുള്ള വൈറസാണ്‌ ഈ രോഗത്തിന് നിദാനമെന്ന് കരുതപ്പെടുന്നു.
2009-ല് ഉണ്ടായ ഏറ്റവും പുതിയ പകർച്ചപ്പനി എച്ച്1എൻ1 ന്റ്റെ എ ഉപവിഭാഗത്തിൽ പെടുന്ന വൈറസ് മൂലമാണെന്നാണ് കരുതുന്നത് ഇത് പന്നിപ്പനിയുണ്ടാക്കിയ വൈറസിനോട് സമാനമാണ്.
ഈ വൈറസിൻറെ ഉത്ഭവകാരണം അജ്ഞാതമാണ്.
പന്നികളിൽ നിന്ന് ഈ ഉപവിഭാഗം കണ്ടെത്താനായിട്ടില്ല.
ഈ ഉപവിഭാഗത്തിന് മനുഷ്യനിൽ നിന്ന് മനുഷ്യനിലേക്ക് പകരാനുള്ള കഴിവുണ്ട്.
പകർന്നാൽ സാധാരണ ഫ്ലൂവിൻറെ ലക്ഷണങ്ങളാണ് കാണിക്കുക.
പുനർവിന്യസിക്കപ്പെട്ട എച്ച്1എൻ1 ഇൻഫ്ലുവെൻസ വൈറസിന്റെ ഇലക്ട്രോൺ സൂക്ഷമദർശിനിയിൽലൂടെയുള്ള ദൃശ്യം.
ഈ വൈറസുകൾ 80-120 നാനോമീറ്റർ വ്യാസം ഉള്ളവയാണ്‌.
ബോസ്റ്റണിൽ അവധിക്കാലം ചിലവിട്ട് ഇന്ത്യയിൽ തിരിച്ചെത്തിയ കോയമ്പത്തൂർകാരിയായ 34 വയസ്സുള്ള സ്ത്രീക്കും അവരുടെ എട്ട് വയസ്സുകാരൻ മകനും ഈ പനി കണ്ടെത്തിയതോടെ ഇന്ത്യയിൽ ജാഗ്രതാ നിർദ്ദേശം വീണ്ടും നൽകിക്കഴിഞ്ഞു.
ഹൈദരാബാദിൽ രേഖപ്പെടുത്തിയ ആദ്യത്തെ രോഗിയെ രോഗം ഭേദമായതിനെത്തുടർന്ന് 2009 മേയ് അവസാനത്തോടെ വിട്ടയച്ചിരുന്നു.
ഇന്ത്യയിലെ ആദ്യത്തെ എച്ച്.1.
എൻ.1.
പനി മരണം 2009 ഓഗസ്റ്റ് 3 - ന്‌ പൂനെയിൽ റിപ്പോർട്ട് ചെയ്തു .
കേരളത്തിലെ ആദ്യത്തെ മരണം സംഭവിച്ചത് 2009 ഓഗസ്റ്റ് 11-ന്‌ തിരുവനന്തപുരത്താണ് ‌.
മനുഷ്യന് ഫ്ലൂ വരുത്താൻ കാരണമായ മൂന്നു ജനുസ്സുകളിൽ പെട്ട വൈറസുകളിൽ രണ്ടിന് പന്നികളിലും ഫ്ലൂ വരുത്താൻ കഴിവുണ്ട്.
ഇതിൽ ഇൻഫ്ലുവെൻസ എ എന്ന വിഭാഗമാണ്‌ കൂടുതലായും കാരണമാകുന്നത്.
ഇൻഫ്ലുവെൻസ സി എന്ന രണ്ടാമത്തെ വിഭാഗം അപൂർവമായേ രോഗകാരണമാകാറുള്ളൂ.
ഇൻഫ്ലുവെൻസ ബി എന്ന വൈറസ് മനുഷ്യനെ ബാധിക്കുന്നുണ്ടെങ്കിലും പന്നികളെ ഇതുവരെ ബാധിച്ചതായി അറിവില്ല.
എ യിലേയും സി യിലേയും വൈറസുകളിൽ തന്നെ മനുഷ്യനേയും പന്നിയേയും ബാധിക്കുന്ന വൈറസുകൾ അല്പം വ്യത്യസ്തമാണ്‌.
പന്നി, പക്ഷി, മനുഷ്യൻ എന്നീ ആതിഥേയ ജീവികളിലേക്ക് പകരുമ്പോൾ ഉണ്ടാകുന്ന ജനിതകമായ മാറ്റങ്ങൾ മൂലമാണിത് സംഭവിക്കുന്നത്.
ഇത്തരം പ്രതിലോമ ജനിതക മാറ്റങ്ങൾ അഥവാ (Reverse genetic encoding) മ്യൂട്ടേഷൻ ഓർത്തോമിക്സോ വൈറസുകളിൽ കണ്ടുവരുന്നുണ്ട്.
ഇംഫ്ലുവെൻസ സി വൈറസ്
ഇത് മനുഷ്യനേയും പന്നിയേയും ബാധിക്കുന്ന തരമാണ്‌.
പക്ഷികളിൽ രോഗകാരണമാവാറില്ല.
പന്നികൾക്കും മനുഷ്യർക്കുമിടയിൽ അങ്ങോട്ടുമിങ്ങോട്ടും ഈ വൈറസുകൾ പകർന്നിട്ടുണ്ട് ജപ്പാനിൽ കുട്ടികൾക്കിടയിൽ ചെറിയതോതിൽ പടർന്നുപിടിച്ച പന്നിപ്പനി ഇതിനുദാഹരണമാണ്‌.
മറ്റൊരുദാഹരണം കാലിഫോർണിയയിൽ പടർന്ന സംഭവമാണ്‌.
ആതിഥേയരുടെ പരിമിതിമൂലവും ജനുസ്സിന്റെ വൈവിധ്യം കുറവായതിനാലും ഈ വൈറസുകൾ ദൂരവ്യാപകമായ പകർച്ചവ്യാധി ഉണ്ടാക്കാറില്ല.
ഇൻഫ്ലുവെൻസ എ വൈറസ്- ലേറ്റ് പാസ്സേജ് ഘട്ടത്തിൽ വച്ച് ഇലക്റ്റ്രോൺ ഭൂതക്കണ്ണാടി വച്ചെടുത്ത ദൃശ്യം
സാധാരണയായി ശ്വാസകോശത്തിൽ ചെറിയ തോതിൽ അണുബാധയും കഫക്കെട്ടുമുണ്ടാക്കാനേ ഈ വൈറസിനു സാധിക്കൂ.
എന്നാൽ അധോശ്വാസകോശത്തിൽ ബാധിക്കുക വഴി ന്യൂമോണിയ പോലുള്ള അസുഖങ്ങൾ വരുത്താനും ചിലപ്പോൾ ഇതിനു സാധിച്ചേക്കാം.
സെറോ എപിഡെമിയോളജിക്കൽ പഠനങ്ങൾ സൂചിപ്പിക്കുന്നത് ഈ വൈറസുകൾ ലോകത്തിന്റെ നാനാഭാഗത്തും ഉണ്ടെന്നാണ്‌.
എന്നാൽ ഇവക്ക് പെട്ടെന്ന് പകർച്ചവ്യാധിയായി വ്യാപിക്കാനുള്ള കഴിവുകുറവായതിനാൽ എ/ബി വൈറസുകളെ താരതമ്യം ചെയ്ത് നോക്കുമ്പോൾ വളരെക്കുറച്ചുമാത്രമേ രോഗകാരണമാകാറുള്ളൂ.
ഇൻഫ്ലുവെൻസ എ വൈറസ് എച്ച്3എൻ2 എന്ന വൈറസ്.
ഹോങ്കോങ് ഫ്ലൂ പരത്തിയത് ഈ വൈറസാണ്‌
ഓർത്തോമിക്സോ വൈറസ് ജനുസ്സിൽ പെടുന്നവ തന്നെയാണ്‌ ഇൻഫ്ലുവെൻസ എ വൈറസും.
ഇതിൽ തന്നെ 16 ഉപവിഭാഗങ്ങൾ ഉണ്ട്.
ഇൻഫ്ലുവെൻസ എ വൈറസുകളിലെ എച്ച് എ ഉപവിഭാഗങ്ങളിലെ 16 എണ്ണത്തിനും മനുഷ്യനിൽ രോഗമുണ്ടാക്കാൻ കഴിവുണ്ടെങ്കിലും എച്ച്1, എച്ച്2, എച്ച്3 എന്നീ ഉപവിഭാഗങ്ങളിലെ വൈറസുകൾ മാത്രമേ ഇതുവരെ മനുഷ്യനെ ബാധിച്ചതായി സ്ഥിരീകരിച്ചിട്ടുള്ളൂ.
സി യെ അപേക്ഷിച്ച് കൂടുതൽ മാരകമായ ജനുസ്സാണ്‌ എയും അതിന്റെ ഉപതരങ്ങളും.
പന്നിപ്പനി പ്രധാനമായും ഇൻഫ്ലുവെൻസ എ ഉപതരങ്ങളായ എച്ച്1എൻ2 , എച്ച്3എൻ1 , എച്ച്3എൻ2 , and എച്ച്2എൻ3 .
എന്നിവ മൂലമാണുണ്ടാവുന്നത്.
എച്ച്1എൻ1, എച്ച്3എൻ2, എച്ച്1എൻ2 എന്നീ വൈറസുകളാണ് ലോകത്തെമ്പാടും പന്നികളെ ബാധിക്കുന്നതായി കണ്ടുവരുന്നത്.
അമേരിക്കൻ ഐക്യനാടുകളിൽ 1998 നു മുൻപ് എച്ച്1എൻ1 എന്ന തരമായിരുന്നു കൂടുതലായും പന്നികളെ ബാധിച്ചിരുന്നതെങ്കിലും 1998 ആഗസ്റ്റോടെ എച്ച്3എൻ2 എന്ന വ്യത്യസ്തതരവും കാണപ്പെട്ടുതുടങ്ങിയിരുന്നു.
2004 ലെ അനുമാനപ്രകാരം എച്ച്3എൻ2 എന്ന ഉപവിഭാഗം മൂന്ന് തവണ പുനർവ്യാപനം ചെയ്യപ്പെട്ട വൈറസാണ്.
ഇതിൽ മനുഷ്യനെ ബാധിക്കുന്ന ഇൻഫ്ലുവെൻസ വൈറസിൻറെയും  (എച്ച്‍എ, എൻ‍എ, പിബി1) പന്നിപ്പനി, (എൻ‍എസ്, എൻ‍പി, എം) പക്ഷിപ്പനി വൈറസുകളുടെയും (പിബി2, പി‍എ)   ജനിതക ഘടങ്ങളുടെ അവശിഷ്ടങ്ങൾ പേറുന്നു.
പക്ഷിപ്പനിയുണ്ടാക്കുന്ന എച്ച്5എൻ1 എന്ന വൈറസ്
ഇതിൻറെ അർത്ഥം പന്നിപ്പനി വൈറസായ എച്ച്1എൻ1 മനുഷ്യനിൽ ഉണ്ടാവുന്ന ഇൻഫ്ലുവെൻസ വൈറസുമായും പക്ഷിപ്പനിയുണ്ടാക്കുന്ന വൈറസുമായും കലർന്ന് ജനിതകഘടകങ്ങൾ പുനർ‍വ്യാപനം നടത്തി പുതിയ ജനുസ്സുകളെ സൃഷ്ടിച്ചുകൊണ്ടിരിക്കുന്നു എന്നാണ്.
എച്ച്2 ഇൻഫ്ലുവെൻസ വൈറസുകൾ 1968 നുശേഷം മനുഷ്യനെ ബാധിച്ചതായി രേഖപ്പെടുത്തിയിട്ടില്ല.
അതിനാൽ മാരകമായ രോഗകാരകശേഷി അതിനുണ്ട്.
ചരിത്രം വൈറസിന്റെ വിവിധ ഉപവിഭാഗങ്ങൾ വിവിധകാലഘട്ടങ്ങളിൽ ഉണ്ടായതിന്റെ ഗ്രാഫ്
കഴിഞ്ഞ ഒന്നര പതിറ്റാണ്ടിനിടെ മാത്രം മുപ്പതിലേറെ പുതിയ വൈറസുകൾ മനുഷ്യന്‌ ഭീഷണിയായി പ്രത്യക്ഷപ്പെട്ടിട്ടുണ്ട്‌.
എബോള ഐവറികോസ്‌റ്റ്‌, ആൻഡിസ്‌ വൈറസ്‌, ഹെപ്പറ്റിറ്റിസ്‌-എഫ്‌, ജി, പൈറൈറ്റിൽ, ബ്ലാക്ക്‌ ലഗൂൺ വൈറസ്‌, നിപാ, ഒസ്‌കാർ വൈറസ്‌ എന്നിവയൊക്കെ അതിൽ പെടുന്നു.
ഈ പട്ടികയിലെ ഏറ്റവും ഒടുവിലത്തെ അംഗങ്ങളാണ്‌ സാർസ്‌ വൈറസും പന്നിപ്പനി വൈറസും.
1968 ൽ ഹോങ്കോങ് ഫ്ളൂവിൽ ലോകത്താകെ പത്ത് ലക്ഷം പേർ മരിച്ചിരുന്നു.
ശ്വാസകോശത്തെ ബാധിക്കുന്ന വൈറസ് സാധാരണയായി പന്നികളിലാണ് കാണപ്പെടുന്നത്.
പന്നികളുമായി അടുത്തിടപഴകുന്നവർക്കാണ് രോഗം പിടിക്കുന്നത്.
എന്നാൽ ഇപ്പോൾ ഉണ്ടായിരിക്കുന്ന പകർച്ചബാധ മനുഷ്യനിൽ നിന്നു മനുഷ്യനിലേക്കും സംഭവിക്കാമെന്ന് കണ്ടെത്തിയിരിക്കുന്നു.
2009-ലെ മഹാമാരിയിൽ ഏപ്രിൽ രണ്ടിന്‌ വെരാക്രൂസിലെ തീരപ്രദേശത്തുള്ള ഒരു ബാലന്‌ ഈ വൈറസ്‌ പനി ബാധിച്ചതായി കണ്ടെത്തി‌.
2009 ഏപ്രിൽ 27 -ഓടെ മെക്സിക്കോയിൽ നൂറിലധികം പേരുടെ മരണത്തിനു ഈ അസുഖം കാരണമായെന്നു കരുതുന്നു.
മെക്സിക്കോയിൽ പടർന്നു പിടിച്ച(സ്വൈൻ ഫ്ളൂ) പന്നിപ്പനി ബാധിച്ച്‌ മരിച്ചവരുടെ എണ്ണം 149 കവിഞ്ഞു.
ആരോഗ്യ വകുപ്പാണ് ഈ വിവരം പുറത്തു വിട്ടിരിയ്ക്കുന്നത്.
രാജ്യത്തെ 31 സംസ്ഥാനങ്ങളിലും പന്നിപ്പനി കണ്ടെത്തിയിട്ടുണ്ട്‌.
എ.യും കാനഡയും ന്യൂസിലൻഡും ഉൾപ്പെടെ ഒട്ടേറെ രാജ്യങ്ങളിലേക്ക്‌ രോഗം പടർന്നു കഴിഞ്ഞു.
ആഗോളതലത്തിൽ ഒരു മഹാമാരിയാകാൻ എല്ലാ സാധ്യതയുമുള്ള വൈറസാണ്‌ പന്നിപ്പനിയുടേതെന്നും, അതിനാൽ എല്ലാവരും ജാഗ്രത പാലിക്കണമെന്നും ലോകാരോഗ്യസംഘടന തുടക്കത്തിൽ തന്നെ മുന്നറിയിപ്പ്‌ നൽകി.
മെക്‌സിക്കോയ്‌ക്കുള്ള യാത്ര ഒഴിവാക്കാനും യു.എസ്‌.
എ.യിലേക്ക്‌ കഴിയുമെങ്കിൽ യാത്ര ചെയ്യാതിരിക്കാനും സ്വന്തം പൗരൻമാർക്ക്‌ യൂറോപ്യൻ യൂണിയനും നിർദ്ദേശം നൽകിക്കഴിഞ്ഞു.
ഇസ്രയേൽ, ബ്രസീൽ, ഗ്വാട്ടിമാല, പെറു, ഓസ്ട്രേലിയ, ന്യൂസിലൻഡ് എന്നീ രാജ്യങ്ങളിൽ രോഗം കണ്ടെത്തിയതായി റിപ്പോർട്ടുകൾ ഉണ്ട്.
അമേരിക്കയിൽ 40 പേർക്കും കാനഡയിൽ ആറു പേർക്കും പനി ബാധിച്ചിട്ടുണ്ട്.
പനി മറ്റു രാജ്യങ്ങളിലേക്ക് പടർന്നു പിടിക്കുന്ന സാഹചര്യത്തിൽ പൊതുജനാരോഗ്യ രംഗത്ത് അടിയന്തരാവസ്ഥ പ്രഖ്യാപിക്കാൻ ലോകാരോഗ്യസംഘടന നിർദ്ദേശം നൽകി.
ഏഷ്യാ പസിഫിക് മേഖലയിൽ ഏതാണ്ട് 705 ഓളം പന്നിപ്പനി രോഗികളെ രേഖപ്പെടുത്തിക്കഴിഞ്ഞു.
പന്നിപ്പനിക്കെതിരായ വാക്സിൻ ഉണ്ടാക്കാനായി ലോകാരോഗ്യ സംഘടന ഇന്ത്യയിൽ ചുമതലപ്പെടുത്തിയിരിക്കുന്നത് നാഷണൽ ഇൻസ്റ്റിറ്റ്യൂട്ട് ഒഫ് വൈറോളജിയെ മാത്രമാണ്‌.
പക്ഷേ ഇതുവരെ വാക്സിൻ ഉണ്ടാക്കുവാനാവശ്യമായ ഘടകങ്ങൾ ഇന്ത്യയിലെത്തിച്ചിട്ടില്ല എന്നതിനാൽ വാക്സിൻ ഉണ്ടാക്കാൻ കാലതാമസം വരുത്തുന്നുണ്ട്.
ഹൈദരാബാധിൽ പനി ബാധിതനായി ആശുപത്രിയിൽ പ്രവേശിക്കപ്പെട്ടയാളുടെ മൂക്കിൽ നിന്ന് എടുത്ത പരീക്ഷണാംശങ്ങളിൽ നിന്ന് വൈറസിനെ വളർത്താൻ ഇൻസ്റ്റിറ്റ്യൂട്ടിലെ ശാസ്ത്രജ്ഞന്മാർക്ക് കഴിഞ്ഞിട്ടുണ്ട്.
ലക്ഷണങ്ങൾ പന്നിപ്പനിയുടെ ലക്ഷണങ്ങൾ
മനുഷ്യരിൽ പനി, ശരീരവേദന, തലവേദന, തൊണ്ടവേദന, ചുമ  എന്നിവയാണ്‌ രോഗലക്ഷണങ്ങൾ.
ചിലപ്പോൾ രോഗിക്ക് വയറിളക്കവും ചർദ്ദിയും അനുഭവപ്പെടാറുണ്ട്.
ചികിത്സ/ഔഷധങ്ങൾ
ടാമിഫ്ലൂ (Tamiflu - oseltamivir), റെലെൻസ (Relenza - zanamivir )എന്നീ മരുന്നുകൾ ഫലപ്രദമാണെന്നു കണ്ടിട്ടുണ്ട്.
രോഗം ബാധിച്ചവരെ പ്രത്യേകമായിട്ടുള്ള വസതികളിൽ/അറകളിൽ പാർപ്പിക്കേണ്ടിവരുന്നു.
(ക്വാറന്റീൻ) മറ്റു രോഗികളുമായി ഇവരെ ബന്ധപ്പെടാൻ അനുവദിക്കാറില്ല.
ചികിത്സിക്കുന്ന വൈദ്യന്മാരും സഹായികളും പ്രത്യേകം മുഖാവരണങ്ങൾ ധരിക്കേണ്ടതുണ്ട്.
പ്രതിരോധമാർഗങ്ങൾ പന്നിപ്പനി പകരാതിരിക്കാൻ കൈകൾ എപ്പോഴും വൃത്തിയായി കഴുകി സൂക്ഷിക്കുക.
ജനത്തിരക്കുള്ള സ്ഥലങ്ങളിൽ നിന്ന് പരമാവധി വിട്ടു നിൽക്കുക.
പനി ബാധിച്ചവരിൽ നിന്ന് ഒരു കൈയ്യുടെ അകലമെങ്കിലും സൂക്ഷിക്കുക.
നല്ലവണ്ണം ഉറങ്ങുക.
ധാരാളം വെള്ളം കുടിക്കുകയും പോഷക സമൃദ്ധമായ ആഹാരം കഴിക്കുകയും ചെയ്യുക.
പനി പടർന്ന് പിടിക്കുന്ന അവസരത്തിൽ ഹസ്തദാനം നടത്താൻ മുതിരാതിരിക്കുക.
പൊതു സ്ഥലത്ത് തുപ്പാതിരിക്കുക.
പനി ബാധിച്ചവർ ചെയ്യേണ്ടത്.
വീട്ടിൽ തന്നെ പരമാവധി കഴിയുക.
മറ്റുള്ളവരുമായുള്ള സമ്പർക്കം പരമാ‍വധി കുറയ്ക്കുക.
നല്ലവണ്ണം വിശ്രമിക്കുക, ദ്രവരൂപത്തിലുള്ള ആഹാരം ധാരാളം കഴിക്കുക.
ചുമയ്ക്കുമ്പോഴും ചീറ്റുമ്പോഴും മുഖം തുണികൊണ്ട് മറയ്ക്കുക.
പന്നിമറ്റം ഈ ലേഖനം ഒരു അനാഥലേഖനമാണ് .
തൊടുപുഴ നിയമസഭയിൽ പെടുന്ന വെള്ളിയാമറ്റം പഞ്ചായത്തിലെ, ഒരു ഗ്രാമം ആണ് പന്നിമറ്റം .
കോട്ടയം ജില്ലയിലെ പല ഭാഗങ്ങളിൽ നിന്നും ഇരുപതാം നൂറ്റാണ്ടിന്റെ തുടക്കത്തിൽ കുടിയേറി പാർത്ത കർഷകരാണ് ഈ മേഖലയിൽ കൂടുതലും .
വെള്ളിയാമറ്റം ഗ്രാമ പഞ്ചായത്തിലെ പഞ്ചായത്ത് ഓഫീസ്, കൃഷിഭവൻ എന്നിവ ഇവിടെ ആണ് സ്ഥിതി ചെയ്യുന്നത് .
തൊടുപുഴ നഗരത്തിന്റെ കിഴക്ക് വശത്തായി, ഏകദേശം 18 km ദൂരെ ആണ് ഈ ഗ്രാമം
പന്നിമൂക്കൻ ആമ
പാപ്പുവ ന്യൂ ഗിനിയയിലും ഓസ്ട്രേലിയയിലും കാണുന്ന ശുദ്ധജല ആമയാണ് പിഗ്-നോസ്ഡ് ടർട്ടിൽ (Pig-Nosed Turtle) എന്ന പന്നിമൂക്കൻ ആമ .
കെരെറ്റൊചെലിസ് ഇൻസ്കൾപ്റ്റ (Carettochelys insculpta) എന്നാണ് ശാസ്ത്രനാമം.
കെരെറ്റൊചിലിഡേ എന്ന ആമകുടുംബത്തിലെ ഇന്ന് ജീവിച്ചിരിക്കുന്ന ഏക അംഗമാണ് ഇത്.
നാലുകോടി വർഷം മുൻപേ ഈ കുടുംബത്തിൽപെട്ട ആമകൾ ഭൂമിയിൽ ജീവിച്ചിരുന്നു.
ഇവയ്ക്ക് കടലാമകളെപ്പോലെ നീന്താനുള്ള തുഴ പോലെയുള്ള അവയവം ഉണ്ട്.
ഇവയുടെ മൂക്ക് പന്നികളുടെ മൂക്കിനു സമാനമാണ്.
ഈ  മൂക്ക് വെള്ളത്തിന്റെ പുറത്തേക്ക് തള്ളി ഇരകളെ ആകർഷിച്ചാണ് ഇവ ഇര പിടിക്കുന്നത്.
ഇവയുടെ മൂക്കിന്റെ ഭാഗത്തിന് സംവേദനക്ഷമത കൂടുതലുമാണ്.
കൂട്ടിലിട്ട് വളർത്താൻ വേണ്ടി വൻതോതിൽ ഇവ വേട്ടയാടപ്പെടുന്നുണ്ട്.
പന്നിപ്പാറ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലപ്പുറം ജില്ലയിലെ മഞ്ചേരിക്കടുത്ത് എടവണ്ണയിൽ നിന്നും അരീക്കോട്ടേക്കു പോകുന്ന വഴിയിലാണു പന്നിപ്പാറ എന്ന പ്രദേശം സ്ഥിതി ചെയ്യുന്നത്.
മുസ്ലിം ഭൂരിപക്ഷമായ ഇവിടയാണു കേരളതിലെ ഏറ്റവും വലിയ തൂക്കുപാലം നിലനിൽക്കുന്നത് .
മുസ്ലിം വിഭാഗങളില്പ്പെട്ട മുജാഹിദ് വിഭാഗവും സുന്നി വിഭാഗവുമാണു ഇവിട ഭൂരിഭാഗവും .
പന്നി ഇംഗ്ലീഷ് വിലാസം https://ml.wikipedia.org/wiki/Pig
കുളമ്പുള്ള ഒരു മൃഗമാണ് പന്നി .
ഇതിനെ ഇറച്ചിക്കായും തുകലിനായും മറ്റാവശ്യങ്ങൾക്കായും പുരാതന കാലം മുതലേ മനുഷ്യൻ വളർത്തുന്നുണ്ട്.
ഇപ്പോൾ വൈദ്യശാസ്ത്ര ഗവേഷണങ്ങളിൽ പരീക്ഷണങ്ങൾക്കായും ഇവയെ ഉപയോഗിക്കുന്നുണ്ട്.
മനുഷ്യനുമായി ദീർഘകാലത്തെ ബന്ധമുള്ളതിനാൽ പണ്ടുമുതലുള്ള ചിത്രകലയിലും പഴഞ്ചൊല്ലുകളിലും മറ്റും പന്നിയെ പരാമർശിക്കുന്നതായി കാണാം.
യൂറേഷ്യയാണ് ഇവയുടെ ജന്മസ്ഥലം.
സൂയിഡേ കുടുംബത്തിൽ സുസ് ജനുസിലാണ് പന്നികളെല്ലാം ഉൾപ്പെടുന്നത്.
അമിതാഹാരം, വൃത്തിയില്ലായ്മ എന്നിവയാണ് പന്നിയുടെ ചില കുപ്രസിദ്ധമായ പ്രത്യേകതകൾ.
ബുദ്ധിപരമായി വളരെ മികച്ച ജീവിവർഗ്ഗമാണു പന്നി.
എന്നാൽ ഇവയുടെ ബുദ്ധിപ‍രമായ വികാസം അധികം അറിയപ്പെടാത്ത ഒരു പ്രത്യേകതയാണ് .
പെക്കാറിയാണ് ഇന്ന് ജീവിച്ചിരിക്കുന്നവയിൽ പന്നിയുടെ ഏറ്റവും അടുത്ത ബന്ധു.
പന്നി ഔഷധഗുണമുള്ള ഒരു മൃഗമാണ്.
പന്നിയുടെ നെയ്യ് തളർവാതത്തിനുള്ള പഞ്ചസ്നേഹക്കുഴമ്പ് കാച്ചാൻ ഉപയോഗിക്കുന്നു.
കൂടാതെ പന്നിയുടെ കുളമ്പ്, തേറ്റ എന്നിവ അപസ്മാര രോഗത്തിനും ഉപയോഗിക്കാറുണ്ട് .
വിവിധതരം പന്നികൾ
കേരളത്തിൽ പൊതുവേ അറിയപ്പെടുന്ന പന്നിയിനങ്ങൾ ലാന്റ് റേസ്, ലാർജ് വൈറ്റ് യോർക്‌ഷയർ, ഡ്യൂറോക്ക്, ഹാം‌പ്‌ഷയർ, ബെർക്‌ ഷയർ, പോളണ്ട് ചൈന, പൈട്രെയൻ എന്നിവയാണ്‌ ഇവയെക്കൂടാതെ ടോപിഗ്സ് (ഡാലന്റ്), ഹൈപർ, സേഗേർസ്, കാംബെറോ മുതലായ സങ്കരയിനങ്ങളും ആഗ്ഗോളതലത്തിൽ വ്യാവസായികമായി വളർത്തുന്ന പന്നിയിനങ്ങളാണ്‌.
കേരളജനുസ്സ്
അങ്കമാലി പന്നി [ http://www.vechur.org/ankamali.html Archived 2012-07-24 at the Wayback Machine .
അങ്കമാലി പന്നി കേരളത്തിന്റെ തനത് ജനുസ്സൺ ലാന്റ് റേസ്
ഈ വർഗ്ഗത്തിലെ പന്നികൾക്ക് വെള്ള നിറമായിരിക്കും.
നീളമുള്ളതും തൂങ്ങിക്കിടക്കുന്നതുമായ ചെവി, നീളം കൂടിയ കഴുത്ത്, ഉടൽ എന്നിവയുൾല ഇവയുടെ തല ചെറുതായിരിക്കും.
കൂടുതൽ തീറ്റപരിവർത്തനശേഷി, പ്രത്യുത്പാദനശേഷി എന്നിവയുള്ള ഈ വർഗ്ഗത്തിന്‌ കലോറി കൂടിയ തീറ്റ നൽകിയാൽ മാംസഗുണം കുറയുന്നതായി കണ്ടെത്തിയിട്ടുണ്ട്.
കൂടാതെ ബലം കുറഞ്ഞ കാലുകളാണ്‌ പ്രധാന പോരായ്മയായി ചൂണ്ടിക്കാണിക്കപ്പെടുന്നത്.
ലാർജ് വൈറ്റ് യോർക്‌ഷയർ
ഈ പന്നിയിനത്തിന്റെ ജന്മദേശം ഇംഗ്ലണ്ടാണ് ‌.
നിവർന്നതും നീളം കുറഞ്ഞതുമായ ചെവി, വളഞ്ഞ പിൻ‌ഭാഗം, കുഴിഞ്ഞ മുഖം, എന്നിവയാണ്‌ പ്രകടമായ ലക്ഷണങ്ങൾ.